সন্দেশ ঝিংগান
সন্দেশ ঝিংগান (জন্ম ২১ জুলাই ১৯৯৩) হলেন একজন ভারতীয় পেশাদার ফুটবলার যিনি ইন্ডিয়ান সুপার লিগ ক্লাব গোয়া এবং ভারতীয় জাতীয় দলের জন্য সেন্টার-ব্যাক হিসেবে খেলেন। তিনি ২০১৪ সালে এআইএফএফ বর্ষসেরা উদীয়মান খেলোয়াড়ের পুরস্কার জিতেছিলেন এবং ২০১৫ সালে ভারতের জাতীয় দলের হয়ে আত্মপ্রকাশ করেছিলেন। ২০২০ সালে, ঝিংগানকে অর্জুন পুরস্কারে সম্মানিত করা হয়েছিল, যা ভারতের দ্বিতীয় সর্বোচ্চ ক্রীড়া সম্মান। তিনি ২০২০-২১ এআইএফএফ পুরুষ খেলোয়াড়ের বর্ষসেরা পুরস্কারের প্রাপক।